
	Akmenėlio liūdesys
	
Kristupas von Gravrock-Goes

	Knyga kviečia pažvelgti į Kristupo vidinį pasaulį, kuriame daug nuoširdumo ir šviesos: jis priima žmones tokius, kokie jie yra, pasaulį mato tyromis vaiko akimis, moka atleisti ir džiaugtis net mažomis akimirkomis. Bet kartu jis atkaklus, ryžtingas, disciplinuotas. Triskart olimpinis čempionas plaukime, ne kartą įrodęs, kad, nepaisant Dauno sindromo, valia ir atkaklus darbas nugali ribas.

	Atmosfera
	


Taylor Jenkins Reid


	Džoun Gudvin, kiek save prisimena, yra apsėsta žvaigždžių. Tačiau mąsli ir santūri astronomė jaučiasi patenkinta savo ramiu gyvenimu ir darbu Raiso universitete dėstant fiziką ir astronomiją. Kol vieną dieną neaptinka skelbimo, kuriame NASA kviečia moteris mokslininkes tapti astronautėmis ir keliauti į kosmosą. Džoun supranta: ji negali nepabandyti. Atrinkta iš tūkstančių kandidatų, 1980-ųjų vasarą Džoun pradeda treniruotis Hjustono Džonsono kosmoso. Naujiesiems astronautams besiruošiant pirmiesiems skrydžiams ir tampant vis artimesniais draugais, Džoun atranda meilę ir aistrą, apie kurią nesvajojo.

	Atostogos su velniu
	Elizabeth O'Roark
	Kibirkščiuojančiai žavi ir velniškai smagi istorija apie atostogas, kurios viską apverčia aukštyn kojom ir atneša meilę, pasibeldžiančią tada, kai mažiausiai tikiesi. 

	Augustos Stern meilės eliksyras

	Lynda Cohen Loigman
	Persikėlusi į „Ralentando Springsą“ – pietų Floridoje įkurtą aktyvių senjorų bendruomenę – buvusi farmacininkė Augusta Stern netikėtai susitinka su Ervingu Rivkinu, senojoje tėčio vaistinėje dirbusiu pasiuntinuku, kuris prieš šešiasdešimt metų sudaužė jai širdį. Po šešiasdešimties metų vėl sutikus Ervingą, Augustai vis dar neduoda ramybės praeities skauduliai. Kodėl tąkart jos planas nepavyko ir viskas susiklostė taip blogai? Ar Ervingas iš tiesų ją mylėjo, ar tik ja naudojosi? O gal dar nevėlu pabudinti jaunystės magiją ir susigrąžinti tai, kas, atrodė, visiems laikams prarasta?

	Bet kuriuo kitu vardu
	Jodi Picoult
	Įkvepianti istorija apie dvi moteris, kurias skiria šimtmečiai, tačiau vienija tas pats likimas: abi turi slėptis po svetimu vardu. Viena jų – tikroji Šekspyro pjesių autorė. Jauna dramaturgė Melina Grin ką tik parašė naują pjesę, įkvėptą jos pačios pramotės Emilijos Basano iš Elžbietos laikų gyvenimo. Tačiau išvysti ją scenoje beveik neįmanoma: teatro pasaulyje moterims netaikomos lygios taisyklės. Kol Melina svarsto, ar verta dar kartą rizikuoti ir patirti nesėkmę, jos geriausias draugas imasi iniciatyvos ir, pasirašęs vyrišku slapyvardžiu, pateikia jos pjesę festivaliui.

	Biografė
	Julie Clark
	1975-ųjų birželio 13-osios naktį Teilorų šeima subyrėjo į šipulius – paaugliai brolis ir sesuo buvo rasti negyvi savo namuose. Vienintelis išgyvenęs brolis Vincentas visą gyvenimą buvo lydimas gandų ir kaltinimų, kad brolį ir seserį nužudė jis. Po kelių dešimtmečių jo, siaubo romanų rašytojo, karjerai sparčiai šaunant į viršų šie įtarimai tik sustiprėjo. Biografė Olivija Diumon visą savo profesinį gyvenimą slėpė faktą, kad yra vienintelis Vincento Teiloro vaikas. Atsidūrusi ant finansinio žlugimo ribos ji gauna pasiūlymą parašyti paskutinę tėvo knygą. Tačiau Olivija nežino, kad šis projektas yra tik dar vienas tėvo melas – mat jis iš dukros nori visai ne siaubo romano.

	Brangiosios mergaitės
	Sally Hepworth
	Nuo pat vaikystės Džesikai, Norai ir Alicijai buvo kartojama, kaip joms pasisekė. Dar mažos jos buvo išgelbėtos nuo tragiško likimo ir auginamos mylinčios globėjos panelės Feirčaild idiliškame ūkyje, kur joms buvo suteikta antra galimybė džiaugtis laimingu gyvenimu šeimoje. Vis dėlto jų vaikystė nebuvo tokia nuostabi, kaip visi mano. Panelė Feirčaild turėjo taisykles. Panelė Feirčaild galėjo būti nenuspėjama. Ir niekas negalėjo drįsti jai prieštarauti. Atsidūrusios beviltiškoje padėtyje, trys mergaitės pabėgo nuo panelės Feirčaild ir manė esančios laisvos. Nors daugiau niekada jos nematė, panelė Feirčaild visada tūnojo kažkur jų mintyse. Kai po namu, kuriame mergaitės užaugo, randami palaikai, seserys atsiduria dėmesio centre kaip pagrindinės liudytojos. Ar kaip pagrindinės įtariamosios?

	Brodvėjaus Vitas: pašėlęs tenisininko ir vakarėlių liūto Vito Gerulaičio gyvenimas
	Florian Gazan
	Biografinis romanas apie Amerikos lietuvį Vitą Gerulaitį, sukurtas remiantis sportininko archyvais. Meilės laiškas veržliems gyvenimams ir aistrų kupinam aštuntojo dešimtmečio tenisui.

	Čia ilsisi vaikinai, sudaužę man širdį
	Emma Simmerman
	Kaip atsigauti po išsiskyrimo? Vieni renkasi visiškai nutraukti ryšius, kiti – atsikratyti mylimąjį primenančių daiktų ar kuo greičiau pulti į naujus santykius. Yra daugybė būdų gyti, o Slounė Sojer atrado savąjį – kaskart, kai vaikinas ją įskaudina, ji atsiverčia dienoraštį, pasiima butelį vyno ir parašo jam laidotuvių kalbą. Šis patikimas metodas padėjo jai užmiršti daugybę nesėkmingų meilės istorijų. Tačiau vieną dieną jos buvęs vaikinas iš tiesų miršta. Visai kaip dienoraštyje. Kai keistomis aplinkybėmis žūsta ir kitas Slounės vaikinas, darosi aišku, kad tai ne kraupūs atsitiktinumai, o kruopščiai suplanuoti nusikaltimai, ir ji – pagrindinė įtariamoji.

	Dabar mūsų eilė
	Pedro Simon
	Autorius pristato sudėtingiausią savo romaną, liudijantį, kaip šeimos nariams sudėtinga spręsti neišvengiamo senėjimo ir mirties klausimus. Pirmoji knygos tema – senstantis tėvas ir jo priežiūra, kuria, pasikeisdami, rūpinasi trys jo vaikai – du sūnūs ir dukra. Vieni labiau atliepdami žemiškuosius poreikius, kiti – dvasinius, visi stengiasi slaugoje nepamiršti žmogaus, jo poreikio būti tarp žmonių, būti mylimam ir reikalingam. 

	Deizė Heits. Šeimos nuodėmė
	Jessa Hastings
	Deizė Heits, protinga, žavi medicinos studentė, už viską labiau trokšta normalaus gyvenimo. Deja, tai sunkiai įmanoma, kai tavo vyresnysis brolis – vienos didžiausių nusikalstamų gaujų Anglijoje vadeiva. Ji nori laisvės, bet jis nuo vaikystės stebi kiekvieną jos žingsnį. Viskas pasidaro dar sunkiau, kai į Deizės gyvenimą įžengia Kristianas Hemsas – šiltas, charizmatiškas Londono elito atstovas, beviltiškai įsimylėjęs savo geriausio draugo merginą. 

	Dėmesio valdymas: kaip susikaupti mus blaškančiame pasaulyje
	Mark Tigchelaar, Oscar de Bos
	Daugelis mūsų skęstame elektroniniuose laiškuose, skambučiuose, nesibaigiančiose užduotyse ir negalime atsikratyti minties: kada pagaliau turėsiu laiko tam, kas iš tiesų svarbu? Ši knyga tai pakeis. Kas padeda ir kas trukdo susikaupti? Kaip geriausia planuoti savo darbo savaitę? Kaip nepasiduoti pagundai kas kelias minutes pasitikrinti telefoną? Ir kaip atrodo tikras poilsis, kurį taip svarbu įtraukti į savo rutiną? Knygoje rasite atsakymus į šiuos ir kitus su dėmesio valdymu susijusius klausimus bei daugybę patarimų, kaip įgyti mažų, bet reikšmingų įpročių, kurie leis patirti pasitenkinimą darbe ir asmeniniame gyvenime.

	Drugelis, arba 69 iš 2 nesidalija
	Jolita Zykutė
	Už turtuolio iš Miuncheno ištekėjusi lietuvaitė Olivija atsiduria Stokholme pas seserį Mariją. Olivija – kontrolę mėgstanti pedantiškai tvarkinga perfekcionistė, įpratusi valdyti milijoninius sandorius ir savo jausmus. Marija – keistuolė ezoterikė, pamiršusi, kaip atrodo jos dulkių siurblys. Labiau nei netvarka sesers bute Oliviją erzina Marijos jaunikis – beprotiškai patrauklus Aleksas Magnusonas, irgi švaros maniakas. Jis pasiūlo Olivijai slaptą sandorį – tvarkyti sesers butą už neadekvačiai didelį atlygį. Ji priversta sutikti, nes dėl sutuoktinio manipuliacijų liko be lėšų. Butas sublizga švara, bet į herojų širdis įsisuka neplanuotas meilės chaosas.

	Geros mergaitės sindromas. Apie norą įtikti visiems ir drąsą būti savimi
	Marta Martínez Novoa
	Šioje knygoje autorė kviečia grįžti į savo praeitį, kur slypi visi atsakymai, ir pateikia patarimų, kaip labiau pasitikėti savimi ir nebesijausti antraeilei savo pačios gyvenime. Sužinosite, kada gerumas virsta perdėtu atsakingumu ar prisitaikymu, kuo egoizmas skiriasi nuo savo poreikių paisymo ir kaip ištarti tą gerklėje stringantį „ne“.

	Gydytojas
	Daniel Hurst
	Tai jau penktoji serijos apie Fernę ir Driu („Gydytojo žmona“, „Gydytojo našlė“, „Gydytojo meilužė“, „Gydytojo vaikas“) dalis. Psichologinis trileris apie paslaptis, išdavystę ir atpildą. Istorijos centre – gydytojas Tomas, iš šalies žvelgiant, turintis idealų gyvenimą: gerbiamą profesiją, gražius namus ir laimingą santuoką. Tačiau už šio nepriekaištingo fasado slepiasi tamsios paslaptys. Kai į jo kabinetą ateina nauja pacientė, paaiškėja, kad ji žino apie jį kažką, ką jis desperatiškai bandė nuslėpti. Prasideda pavojingas kačių ir pelių žaidimas, kuriame statymai – ne tik Tomo karjera ir santuoka, bet ir pats jo gyvenimas.

	Gyventi neatsisveikinant
	Han Kang
	Vieną žvarbų žiemos rytą su Seule gyvenančia Giongha susisiekia draugė Insonė. Po nelaimingo atsitikimo atsidūrusi ligoninėje ji meldžia bičiulės nedelsiant vykti į jos namus Čedžiu saloje ir pasirūpinti jos augintine Ama. Giongha leidžiasi į kelionę, tačiau salą užklumpa negailestinga pūga ir stingdantis šaltis. Paklydusi sniego gaubiamame pasaulyje, ji dar nenutuokia, kad draugės namuose jos laukia ne tik badaujantis paukštelis, bet ir praskleista uždanga į tamsiausius istorijos puslapius. Hipnotizuojantis romanas, kuriame sniegas tampa ir užmaršties šydu, ir atminties saugotoju. Tai pažadas, kad mirusieji ir jų istorijos niekada nebus užmiršti. 

	[image: ]
	Grizlis
	Hervé Le Goff
	Grizlis – didžiulis, gauruotas meškinas, kuris nuolat niurzga. Jo mažajam draugui meškėnui dičkio niurzgėjimai nė motais. Ir nors Grizlis vis niurna, bet vis tiek seka paskui draugą, nes kartu... SMAGIAU! Draugystė daro stebuklus. Ji net surauktą snukutį akimirksniu paverčia šypsena! Knyga sužavės mažuosius ne tik smagia, pozityvumu užkrečiančia istorija, bet ir nuostabiomis iliustracijomis.

	Ieškant vilties
	Coleen Hoover
	Dino Holderio mintis temdo kaltė – jį persekioja vaikystės prisiminimai apie dingusią mergaitę, kuriai nepadėjo išvengti pavojaus. Holderis jos tebeieško, nes tik ją radęs tikisi atgauti ramybę. Tačiau vaikinas net nenumano, kad, jiedviem vėl susitikus, jo laukia dar didesnė neviltis... Pasakodama istoriją iš Holderio perspektyvos, Colleen Hoover atskleidžia, kaip skirtingai tą pačią praeitį ir tuos pačius įvykius išgyvena du žmonės, kuriuos sieja bendri prisiminimai ir skausmingos netektys. Šis romanas suteikia naujų prasmių pirmojo romano „Netekę vilties“ įvykiams ir leidžia pažvelgti į anksčiau nutylėtas emocijas bei abejones. 

	Kai išsirito mėnulis
	Sarah A. Parker
	Pasaulyje, kur mirę drakonai virto danguje sustingusiais mėnuliais, o dabar krenta žemyn nešdami pražūtį, niekas nesijaučia saugus. Reivė – negailestinga ir neklystanti žudikė, priklausanti Karūnos nekenčiamai Fir du Ato grupuotei. Kovodama su Šešėlio karalystės galingaisiais ir vykdydama kruvinus įsakymus ji visuomet išsisukdavo nuo bausmės. Tačiau praradusi tai, kas brangiausia, ir apakinta keršto Reivė pakliūva į priešų gniaužtus. Sukaustyta grandinėmis požemyje, ji laukia tik vieno – mirties... Pasinerkite į paslaptingų būtybių, unikalios magijos ir viską ryjančios aistros kupiną pasaulį.

	Kaip būti pakankamam: savęs priėmimas savikritikams ir perfekcionistams
	Ellen Hendriksen
	Autorė siūlo lankstų ir išlaisvinantį kelią, nereikalaujantį atsisakyti aukštų standartų ar sunkiu darbu pasiekto meistriškumo. Tai knyga ne apie tai, kaip tapti geresniam. Tai knyga apie tai, kaip NUSTOTI JAUSTIS NEPAKANKAMAM.

	Karo fotografės paslaptis
	Ellie Midwood
	Sukrečiantis liudijimas apie nepalaužiamą moters dvasią, apie kovą prieš ją nutildyti bandžiusią sistemą ir tiesos paieškas net pačiomis tamsiausiomis žmonijos istorijos valandomis. Megė Salivan žengia į mirties ir griuvėsių paženklintą priešo teritoriją apsiginklavusi tik fotoaparatu ir JAV spaudos pažymėjimu. Jos rankos virpa fiksuojant protu nesuvokiamą klaikią realybę, tačiau sustoti nevalia – pasaulis privalo praregėti ir pažvelgti į baisybes, vykstančias čia pat. Nepaisydama nuolatinio pavojaus ir kolegų skepticizmo, Megė dokumentuoja fronto linijas, išlaisvintas koncentracijos stovyklas ir neįsivaizduojamą siaubą, kurį daugeliui sunku suvokti. Tačiau jos kova vyksta ne tik mūšio lauke. Moteriai tenka įrodinėti, kad tiesai lytis nesvarbi, o Megės vieta – ten, kur rašoma istorija.

	Kartu, kartu
	Joanna Bator
	XX a. pradžios Silezija. Berta, miestelio mėsininko duktė, svajoja apie romantišką pabėgimą ir galiausiai padaro kai ką, ko neįmanoma atitaisyti. Nuo tada per jos palikuonių gyvenimus nusidriekia maišto ir nerimo gija. Šiame įspūdingame romane jų likimai pasakoja apie pasaulį, mėginantį suvaržyti moteris, bet jos, nepaisydamos skausmo ir sudaužytų vilčių, nesiliauja kovoti dėl savo laimės. Tarp prarastų meilių, kraštutinių poelgių, neįvykusių pabėgimų ir paslapčių, iš motinos perduodamų dukrai, keturių kartų moterys maištauja prieš vyrų rašytą istoriją.

	Keturios sugriautos karalystės
	Mai Corland
	Susaistyti apgaulės, Uinas, Mikailas, Erė, Sora ir Rojus turi pasikliauti savo gebėjimais, kad atliktų karaliaus Juno pavedimą, kitaip rizikuoja užsitraukti jo nevaldomą įsiūtį. Svetimos šalies įstatymas skiria juos nuo Kvilimaros, Čitano karalienės. Jie turi vieną mėnesį auksiniam Drakonų Valdovo žiedui pavogti. Bet neįmanoma užduotis gali būti lengvesnė, nei išmokti pasitikėti vienam kitu. Nors pavojus ima grėsti jų gyvybei, jų šeimoms ir jų karalystėms, penki melagiai sutaria dėl vieno: karalius negali laimėti. Bet ar jie sugebės įveikti Juną jo paties žaidime? Šįkart užduotis yra ne tik asmeniška – penketuką jungia kerštas. Melai juos sudraskė, bet keršto troškimas vėl suvienys.

	[image: ]
	Kol dar neišnyko prisiminimai
	Toshikazu Kawaguchi
	Šiaurinės Japonijos Hakodatės mieste, pilname šlaituotų gatvelių, kalno papėdėje gyvuoja kavinukė „Donna Donna“. Čia ruošiama ypatinga kava – ir vyksta šis tas mįslingiau. Apie vieną šios kavinės kėdę sklando keista miesto legenda. Sakoma, kad į ją atsisėdęs ir tik joje sėdėdamas gali nusikelti į norimą laiką. Nors keliaujant laiku reikia paisyti ne visai malonių taisyklių ir... grįžti į dabartį, kol neatšalo keliautojui patiekta kava, trečiame serijos romane veriasi dar keturi širdį šildantys stebuklai, nutikę toje keistoje kavinėje. Šis ilgesingas ir nuostabiai slėpiningas pasakojimas gvildena seną išmintingą tiesą: kad galėtum judėti pirmyn, privalai susitaikyti su savo praeitimi.

	Kol pragaras mus išskirs
	Sarah Hogle
	Nikolas – tobulas sužadėtinis. Jis žavingas, rūpestingas, įsimena svarbias detales ir yra kilęs iš garbingos giminės, į kurią svajotų nutekėti bet kuri mergina. Naomė turėtų būti labai laiminga. Tik viena bėda: Naomė staiga pajunta, kad Nikolas ima ją siaubingai erzinti. Ji mielai atšauktų tuoktuves, bet... tas, kuris nutrauks sužadėtuves, turės padengti didžiules vestuvių organizavimo išlaidas. Netrukus paaiškėja, kad ir Nikolas visai nesiveržia prie altoriaus. 

	Kruvinasis mėnulis
	Sandra Brown
	Detektyvas Džonas Buvis yra vos per žingsnį nuo atleidimo iš darbo Opolicijos departamente. Neseniai išsiskyręs ir šiek tiek per dažnai kilnojantis taurelę Buvis daro viską, kad susitaikytų su paauglės Krisės Melin, dingusios prieš daugiau nei trejus metus, bylos baigtimi. Tačiau netrukus eteryje pasirodys tikrais nusikaltimais paremta televizijos laida, o jos vienas iš epizodų bus skirtas neišaiškintai merginos dingimo bylai. Laidos prodiuserė Betė Kolins puikiai išmano, kas yra gera istorija. Per septynerius metus, praleistus renkant laidai medžiagą, ji įsitikino, kad Krisės Melin dingimas buvo ne pavienis atvejis. Keletą aplinkiniuose miestuose įvykusių paauglių merginų dingimo atvejų sieja vienas bendras bruožas: visos jos pradingo per kruvinojo mėnulio pilnatį.

	Kūno ir ugnies karalystė
	Jennifer L. Armentrout
	Viskas, kuo Penelafė kada tikėjo, yra melas. Pakylėtieji, Dviejų Karalių karas, Mergelės vaidmuo, net vyras, kuriam ji patikėjo savo slapčiausius troškimus, juodžiausias paslaptis ir... širdį, – viskas pasirodė besą netikra. Ir būtent Hokas durklą suvarė giliausiai... Kraupiomis legendomis apipintas atlantiečių princas Kastylis Danyras, apsimetęs Solio karalystės gvardiečiu, apraizgė jos mintis, pavergė kūną ir įgijo pasitikėjimą vien tam, kad galiausiai panaudotų ją savo politiniams žaidimams. Ir Popė jam už tai nedovanos.

	Lemtingas skambutis
	B. K. Borison
	Eidenas Valentinas turi paslaptį: jis nustojo mylėti meilę. Kadangi atsiliepia į skambučius Baltimorės karštojoje linijoje romantiniais klausimais, tai – nemaža problema. Tačiau į radijo stotį paskambinus mergaitei ir paprašius patarimo ir Eidenas su „Širdies stygomis“ atsiduria dėmesio centre.

	Mano pomirtinė meilė
	Kirsty Greenwood
	Kartais net kąsnis mėsainio gali būti lemtingas. Būtent juo užspringusi Delfė atsiduria pomirtinio gyvenimo laukiamajame. Čia ji sutinka vyrą ir išsyk supranta: tai tas vienintelis, jai likimo skirtas! Bet koks gi būtų meilės romanas, jei už kampo nelauktų bėda? Pasirodo, likimo skirtasis čia užsuko tik labai trumpam: užmigdytas per operaciją dantų gydytojo kabinete. O tam, kad galėtų susigrąžinti savo gyvenimą, Delfė turi per dešimt dienų jį surasti ir sužavėti ten, tikrajame pasaulyje. Tokia keista įnoringos pomirtinio gyvenimo terapeutės užgaida.

	Margo turi bėdų su pinigais
	Rufi Thorpe
	Skausmingai juokinga ir taiklių įžvalgų kupina istorija apie mielą jauną merginą, kuri stengiasi išspausti pinigų ir galios iš šykštaus pasaulio. Knygoje žaismingai ir atvirai nagrinėjamas gebėjimas keisti savo likimą bei įtikinamai vaizduojamos savo vietos internete ir tikrame gyvenime paieškos.

	Matisas Maroke
	Jeff Koehler
	Įtraukianti ir mažai žinoma istorija apie Henri Matisseʼą ir jo lemtingą laikotarpį Maroke – vaisingą kūrybos etapą, pakeitusį jo braižą ir įtvirtinusį jo meninį palikimą. Knygoje pasakojama apie dvi lemtingas žiemas Tanžere, palikusias ryškų atgarsį menininko kūryboje dar keturiems dešimtmečiams. Sekdamas dailininko pėdomis, autorius atskleidžia ne tik paveikslų gimimo istorijas, santykius su žmona Amélie ir kolekcininkais, bet ir platesnį kultūrinį bei istorinį kontekstą, padėjusį suformuoti Matisse’o meninę viziją.

	Meilės mašinos: kaip dirbtinis intelektas keičia mūsų santykius
	James Muldoon
	Milijonai žmonių integravo dirbtinį intelektą į savo kasdienį gyvenimą. Šiandien dirbtinio intelekto asistentai ne tik padeda vykdyti profesines užduotis – jie tampa draugais, mentoriais, terapeutais ar net romantiniais partneriais. Knygoje autorius tyrinėja šias naujas prieraišumo, intymumo ir draugystės formas. Ar dirbtinis intelektas gali apsaugoti nuo vienatvės epidemijos? Kaip pasitikėti technologijomis ir ar turėtume tai daryti? Ir kaip iš esmės keičiasi žmonių tarpusavio santykiai?

	Miestas ir miestas
	Cina Miéville
	Tai romanas apie ribas, kurias žymi ne sienos, o mūsų sąmonė; istorija apie visuomenes, kurios taip uoliai mokosi nepastebėti viena kitos, kad galiausiai nebemato realybės. Pradėjęs tirti moters nužudymą, inspektorius Tjadoras Borlu supranta: ši byla nebus eilinė. Nusikaltimas susijęs su dviem miestais – Bešeliu ir Ul Koma, – artimiausiais kaimynais ir varžovais. Jų likimai neatskiriamai susipynę. Tyrimas veda Borlu pavojinga riba tarp šių miestų, kur ne toks žvilgsnis ar gestas – pažeidimas, o pažeidėjai dingsta kaip į vandenį. Aiškėja, kad mįslingas ne tik nusikaltimas, bet ir pati tikrovės struktūra.

	Miestas po vandeniu. 1946 metų didysis Kauno potvynis
	Gediminas Kasparavičius
	Pirmą kartą nuosekliai pristatomas 1946 m. Kauno ir jo apylinkių istorijos epizodas, sukėlęs daug skausmo ir rūpesčių ano meto gyventojams. Kartu šis tyrimas – tai istorija apie miestą, kuriam susiduriant su neramia politine padėtimi, sovietiniu teroru ir Antrojo pasaulinio karo padariniais 1946 m. pavasarį teko patirti ir gamtos pasiųstą išbandymą. Tai istorija apie miestą ir jo žmones, išgyvenusius vieną didžiausių XX a. tragedijų Lietuvoje, bei jų pokario vargus. Tai istorija apie žmones, kurie žiauraus sovietinio režimo buvo nutildyti ir nugrūsti į istorijos paraštes.

	Mirtis prie ežero
	Charlie Donlea
	Kai kurios vietos per gražios, kad jose vyktų šiurpūs nusikaltimai. Samit Leikas – kaip tik tokia vieta. Tai idiliškas miestelis su nuostabiais vaizdais į kalnus, įspūdingu mėlynu ežeru ir rūpestinga bendruomene. Tačiau būtent čia vieną žiemos naktį nužudoma Beka Ekersli, pirmakursė teisės studentė ir žymaus advokato duktė. Dabar Samit Leikas apniktas gedulo, o policija gūžčioja pečiais, negalėdama pateikti jokių atsakymų. Žurnalistė Kelsė Kestl atvyksta į Samit Leiką manydama, kad Bekos Ekersli bylai aptarti užteks trumpo straipsnelio. Tačiau kraupios nusikaltimo detalės ir miestelio gyventojų mėginimai jas dangstyti nurodo į kai ką, kas daug žiauriau nei atsitiktinis užpuolimas.

	Mūsų šeima
	Kate Sawyer
	Tai pasakojimas apie vieną vasaros dieną nuošaliame Anglijos kampelyje susirinkusią šeimą. Į šeimos istoriją įsiterpia keturiasdešimties metų prisiminimai apie meilę ir netektį, viltį ir džiaugsmą, širdgėlą ir sielvartą. Visas būrys veikėjų pasakoja apie, atrodytų, nereikšmingas akimirkas, atvedusias juos iki šiandienos, apžvelgia laiko nulemtus pokyčius ir tai, kas, nepaisant visko, lieka nepakitę.

	[image: ]
	Nematomos akys
	Regimantas Ivickas
	Tai septynių savaičių komą išgyvenusio ir radikalius gyvenimo pokyčius patyrusio rašytojo debiutinė knyga. Ją sudaro trys dalys, o kiekviena jų kuria vis kitokią emociją skaitytojui – nuo ramybės, jaukumo ir šilumos iki absoliutaus emocinio diskomforto ir chaoso. Pirma dalis – tai filosofinis berniuko pokalbis su paslaptimi apgaubtu, išmintingu senu vyru. Antroje dalyje pateikiamos šešios intriguojančios ir visiškai skirtingo turinio apysakos. O trečioje dalyje vaizduojama simbolinė to paties berniuko kelionė per gyvenimą – link tikrojo savęs ir tikrųjų savo namų.

	Noriu mirti, bet noriu ir tokpokių
	Baek Sehee
	Knyga kiekvienam, kuris jaučia atskirtį tarp savo viešojo gyvenimo ir to, kas iš tikrųjų dedasi viduje. Baek Sehee – jauna moteris, susikūrusi sėkmingą karjerą leidykloje. Iš šalies jos gyvenimas atrodo nepriekaištingas, tačiau viduje ji jaučiasi sutrikusi. Baek pradeda lankyti terapiją, mat nuolat jaučiasi prislėgta, kamuojama nerimo, moteriai stinga pasitikėjimo savimi, be to, ji linkusi teisti kitus. Darbe ir tarp draugų Baek puikiai pavyksta nuslėpti vidinį nerimą ir apsimesti ramiai. Vis dėlto tokia vaidyba moterį sekina ir trukdo jai kurti tikrą, gilų ryšį su aplinkiniais. 

	Nuodingoji nakviša 
	Autumn Woods
	Atokiose Škotijos aukštumose įsikūrusiame Sorousongo universitete paprastai studijuoja tik galingiausių korumpuotų šeimų atžalos. Ofelijai ten ne vieta, tačiau gauta stipendija suteikia jai puikią progą ištirti „atsitiktinę“ tėvų mirtį netoli pilies. Jos planas – nekristi kitiems į akis, išsiaiškinti tiesą ir nubausti kaltuosius. Reikalai pasisuka netikėta linkme, kai Ofelija susiduria su paslaptinguoju Aleksu Korbo-Grynu. Iki šiol Ofelija kliovėsi tik savimi, bet kai nežinomas kankintojas pradeda ją persekioti, mergina supranta, kad viena Sorousonge neišgyvens. Aleksas tampa jos netikėtu sąjungininku ir alibi. Ofelijos keršto planas susvyruoja – ji ima įsimylėti po kieta išore slypinčią jautrią Alekso širdį.

	Paskutinė meilės daina
	Lucinda Riley
	Sorča O’Donovan svajoja apie kitokią būtį toli nuo Airijos vakarų pakrantės, ir gyvenimas negrįžtamai pasikeičia, kai ji sutinka gimtojo miestelio atstumtąjį gražuolį gitaristą Koną Deilį. Londone Konas su grupe „Žvejai“ sulaukia stulbinamos sėkmės, ir juodu su Sorča įsivaizduoja glamūrinę ateitį. Tačiau viskas virsta aukštyn kojomis, kai atsisuka tamsioji šlovės pusė, o niūrios praeities paslaptys ima griauti viską, ko juodu siekė... 

	Pavasario skoniai
	Vaiva Pėtelienė
	Maisto gamyba – ne tik kasdienė rutina, bet ir malonumas, kūryba, laikas sau ir artimiesiems. Šioje knygoje rasite lengvai paruošiamų, tiek kasdieniams pietums, tiek ypatingoms progoms tinkančių patiekalų receptų. Daugiau nei 100 knygoje pateiktų receptų padės atrasti naujų skonių ir pamėgtus valgius paversti dar gardesniais.

	Pavogtas grožis
	Laurie Lico Albanese
	Faktais paremtas romanas apie vidinę stiprybę ir savęs paieškas, taikliai atkuriantis dviejų įspūdingų moterų ir praėjusio laiko portretus. 1903 m. Vienoje klesti salonų kultūra, sklando Froido idėjos, išmėginamos naujos meno ir santykių formos. Tačiau bręsta ir pavojingos politinės įtampos. Adelė Bloch-Bauer, jauna moteris iš pasiturinčios šeimos, susipažįsta su dailininku Gustavu Klimtu, ir netrukus vienas kitam juodu tampa įkvėpimo šaltiniu. Iš stipraus jų ryšio gimsta garsusis Klimto paveikslas „Auksinė Adelė“.

	Pavojinga elegancija
	Tyla Audroje
	Gabrielė de la Roshe užaugo pasaulyje, kuriame moterys tampa sandoriais, o grožis – pavojingiausia valiuta. Vaikystė, pilna skurdo, tylos ir prarastų dalykų, išmokė ją viena – išgyvena tik tie, kurie nebijo žaisti nešvariai. Antonijus Mazzi kontroliavo viską. Rivjeros verslus, pavojingus sandorius, žmones ir taisykles. Grafas Oskaras de la Roche jam buvo tarsi tėvas, o imperija, kurią jis valdė, jau beveik priklausė Antonijui. Kol pasirodė ji. Mergina, kurios egzistavimas grasino sugriauti viską.

	Pelenai ir žvaigždžių prakeiktas karalius
	Carissa Broadbent
	Tai antra serijos „Najaksijos karalystės“ knyga ir finalinis pasakojimo apie naktigimius akordas. Širdgėlos, atpirkimo, kruvinų intrigų ir kvapą gniaužiančio veiksmo kupina istorija nepaliks abejingų ir ras vietą ne tik juodosios romantinės fantastikos žanro gerbėjų širdyse.

	[image: ]
	Penkios meilės kalbos vienišiams. Kaip kurti ir puoselėti santykius
	Gary Chapman
	Ši knyga padės jums geriau suprasti save ir kitus, atrasti, ko trūko ankstesniuose santykiuose, užmegzti artimesnį ryšį su jums svarbiausiais žmonėmis, sėkmingiau kurti pažintis ir susitikinėti, suprasti, kodėl kartais nesijaučiate mylimi, nors kitiems iš tiesų rūpite, įgyti drąsos atvirai reikšti savo jausmus ir meilę.

	Pykstu, vadinasi, esu. Kaip nustoti taisytiv save ir pradėti gyventi
	Ingrida Alonderė
	Kaip elgtis su pykčiu – užgniaužti, naikinti ar mėginti su juo susidraugauti? Knygos autorė atvirai pasakoja, kas gali nutikti žmogui, kuris pradeda žvelgti į save tarsi į saviugdos projektą. Pradėjusi tobulinti save, ji išbandė daugybę pastaruoju metu populiarių būdų, pradedant tradicine psichoterapija ir baigiant dvasinėmis praktikomis, narstė vaikystės traumas ir gilinosi į karmos paslaptis. Tačiau vietoj tobulos ramybės ėmė justi tik nuovargį.

	Prasilenkę laike
	Ashley Poston
	Šmaikštus ir gyvenimiškos išminties kupinas romanas. Būna, kad išaušta juodžiausia gyvenimo diena, ir tenka sugalvoti, kaip gyventi toliau. Tad Klementina susidėlioja planą, kaip apsaugoti savo sužeistą širdį: nuolat būti užsiėmusiai, sunkiai dirbti ir nerizikuoti. Ir tai veikė. Kol vieną dieną savo virtuvėje ji randa nepažįstamą vyrą geromis akimis, kalbantį pietietišku akcentu ir turintį silpnybę citrininiams pyragams. Tokį vyrą, kokį anksčiau, dar prieš susitinkant, ji būtų galėjusi įsimylėti...Jis tobulas, išskyrus tai, kad yra iš praeities, tiksliau – iš praeities prieš septynerius metus.

	Prekybos žaidimai. Mano išpažintis
	Gary Stevenson
	Šokiruojanti, atvira ir įtempta išpažintis apie svaiginantį finansų pasaulį ir jo tamsiąją pusę, aprašytą žmogaus, kuris ne tik nėrė į prekybos žaidimus, bet ir vėliau juos demaskavo. Įtraukianti istorija apie didžiųjų finansų pasaulį ir jo tamsiąsias puses.

	Prisilietimas
	Raven Kennedy
	Tai nauja mito apie karalių Midą interpretacija. Ši suaugusiesiems skirta fantastikos serija ir paauksuotas Orėjos pasaulis nuo pat pirmojo puslapio prikaustys dėmesį tvyrančia romantika, intrigomis ir pavojumi.

	Purpurinės upės
	Jean-Christophe Grangé
	Į nevaldomus smurto protrūkius linkęs Paryžiaus policijos komisaras Pjeras Nymanas skubiai išsiunčiamas iš sostinės, kai per futbolo sirgalių riaušes vos nenužudo žiauraus chuligano. Tuo tarpu nedidelio miestelio policijos leitenantas Karimas Abdufas, arabų kilmės našlaitis su nusikalstama praeitimi, tiria daugiau nei prieš dešimtmetį mirusios mergaitės kapo išniekinimą ir nuotraukų vagystę iš vietinės pradinės mokyklos. Atskiri keliai šiuos itin netradicinius policininkus atveda į Gernoną, mažą universiteto miestelį Prancūzijos Alpėse, kur sadistiškas žudikas ant uolų viršūnių palieka sudarkytus savo aukų kūnus. Ledynai, sraunios upės ir uolos tyrėjams tampa ne tik kliūtimis, bet ir užuominomis, įtraukiančiomis į paslaptingą ir mirtiną universiteto bendruomenės kultą.

	Reičelės incidentas
	Caroline O`Donoghue
	Susitapatinti su šios istorijos dvidešimtmečiais, bandančiais įsigriebti gyvenimo ir atrasti save, bet dažniausiai randančiais tik siaubingus nuomojamus būstus, prastai apmokamus darbus ir skausmingas meilės istorijas, nebus sunku bet kam, kas jau buvo dvidešimties. Tai neįtikėtinai realistiškai perteiktas šio gyvenimo etapo chaosas, širdgėla, kančios ir euforija. Tai draugystės ir skausmingo įžengimo į suaugusiųjų pasaulį istorija, gausi sumanaus ir žaismingo humoro.

	Sąmonės galia
	Neville Goddard
	Šioje mąstymą keičiančioje knygoje autorius tyrinėja žmogaus sąmonės prigimtį ir jos neįtikėtiną potencialą formuoti realybę. Autorius teigia, kad mūsų mintys, įsitikinimai ir vaizduotė kuria mūsų išgyvenimus, tad nukreipdami savo sąmonę reikiama kryptimi galime keisti savo gyvenimą. Kupina nesenstančios išminties ir praktinių pratimų, ši knyga yra vadovas, padėsiantis išnaudoti sąmonės galią bei atskleisti beribes kiekvieno žmogaus galimybes. Ji išsamiai paaiškina sąmonės vaidmenį formuojant mūsų patirtį ir kviečia skaitytojus imti gyvenimą į savo rankas bei įgyvendinti savo giliausius troškimus.

	Sapnų kalba
	Rita Bany Banienė
	Ši sapnų, sveikimo ir prabudimo knyga skirta smalsiems sapnuotojams – juk dažnai susapnavę sapną, puolame aiškintis sapno reikšmę. Kodėl šiurpesnio sapno nuotaika neduoda ramybės visą dieną, o koks nors šviesus sapnas neužsimiršta net po daugelio metų? Ką pasąmonė nori pasakyti įkyriai pasikartojančiu sapnu? Išmokę sapnų gramatikos, atpažįstame savo slaptus troškimus, nugalime baimes, išvengiame nelaimių, atrandame paslėptus resursus, pasisemiame kūrybiškumo iš naktinėse vizijose prabylančios savo ir kolektyvinės pasąmonės.

	Stoikas
	Teodoras Dreizeris
	Tai ne tik pasakojimas apie pinigus, galią ir žmogaus ambicijas. Tai ilga ir skausmingai žmogiška kelionė, trokštant užkariauti pasaulį, tikint, jog dar viena pergalė pagaliau atneš ramybę. Romano herojus Frenkas Kaupervudas kuria imperijas, peržengia ribas, laimi kovas, kurių dauguma žmonių net nedrįsta pradėti. Tačiau kuo aukščiau jis kyla, tuo garsiau skamba klausimas, nuo kurio nepabėga nė vienas žmogus: kas lieka tuomet, kai pasaulis jau nebeturi ko pasiūlyti?

	Suktas melas
	Ana Huang
	„Suktas melas“ – ketvirtoji serijos „Twisted“ knyga. Sudarę abiem naudingą sandorį Stela ir Kristianas turi daug paslapčių, kurių nevertėtų žinoti nė vienam mirtingajam. Ir kai šios ima lįsti į paviršių, jųdviejų pasaulis verčiasi aukštyn kojom...

	Sužadėtuvių dilema
	Elena Armas
	Keturis kartus nesėkmingai susižadėjusi Džosė Mūr atsiduria viešųjų ryšių košmaro grėsmėje, kai jos tėvas nusprendžia apie pasitraukimą iš verslo pranešti spaudai. Tuo pat metu darbą praradęs Metjus Flanaganas netikėtai atsiduria jos namų slenkstyje, kur Džosė jį palaiko... savo naujuoju sužadėtiniu. Siekdami išspręsti savo problemas, jie sudaro sandorį: Metjus sutinka suvaidinti penktąjį Džosės sužadėtinį. Nors visas miestelis tiki, kad penktas kartas nemeluoja, merginai tai tėra laikina išeitis iš situacijos.

	Svainės paslaptis
	Sue Watson
	Teilorų šeima susirenka atostogų romantiškoje Italijos viloje, tačiau po tobulu fasadu slepiasi tamsios paslaptys. Nuovargio pakirsta Klerė bando atsigauti, jos vyras Denis siekia išpirkti neištikimybės nuodėmę, o netikėtai su paslaptinga žmona Ela grįžęs brolis Džeimis jaukia visus planus. Ela žino pragaištingą Klerės paslaptį, o kažkas iš šeimos narių yra pasiruošęs bet kam, kad tiesa niekada neišeitų į dienos šviesą.

	Tai ne mano vardas
	Megan Lally
	Kai pareigūnas Boumenas pakelėje randa atmintį praradusią paauglę, į nuovadą atvykęs vyriškis įtikina, kad ji yra jo dukra Merė, ir išveža merginą į nuošalų kalnų namelį. Tačiau nei ji pati neprisimena savo praeities, nei gali būti tikra, ar verta pasitikėti žmogumi, kurį privalo vadinti tėvu. Tuo pat metu už kelių šimtų mylių Driu išgyvena košmarą – po ginčo be pėdsakų dingo jo mergina Lola. Praėjus šešioms savaitėms, miestelis Driu laiko pagrindiniu įtariamuoju. Vaikinas žūtbūt bando rasti Lolą gyvą ir įrodyti savo nekaltumą, kol lenktynėse su laiku abiem gresiantis pavojus nepavirto tragedija.

	Tarnaitės vestuvės
	Freida McFadden
	Tai trumpa istorija, užpildanti ilgą spragą tarp antrosios „Tarnaitės“ serijos dalies („Tarnaitės paslaptis“) ir trečiosios („Tarnaitė stebi“). Ją rekomenduojama skaityti po antros arba po trečios serijos knygos. „Esu susižadėjusi su svajonių vyru, po kelių valandų stovėsiu priešais teisėją, paskelbsiantį mus vyru ir žmona, kol mirtis mus išskirs. Nepaisant kelių netikėtumų, ši diena būtent tokia, apie kokią svajojau. Yra vienintelė problema: kažkas nenori, kad išgyvenčiau iki savo santuokos priesaikos. Jei nebūsiu atsargi, tos piktos užmačios gali išsipildyti.“

	Tavo rankose degu
	Paisley Hope
	Šiame pikantiškame romane apie kaubojus mergina po nutrūkusių sužadėtuvių grįžta į šeimos rančą ir pamilsta geriausią brolio draugą – tai pirmoji „Silver Painso rančos“ serijos knyga. Nešas ir Sisė negali vienas nuo kito atplėšti akių, bet susierzinimas dėl vaikiškų pokštų niekur nedingo. Nepaisant prieštarų, tarp jųdviejų įsiplieskia juos įtraukianti ugnis.

	Teo iš Goldeno
	Allen Levi
	Įsimintinas, išminties kupinas pasakojimas, primenantis apie žmogiško ryšio galią, dosnumą, gėrį ir apie tylius kasdienybės stebuklus, nutinkančius tada, kai pasirenkame jais tikėti. Užsukęs į vietos kavinę išgerti kavos, Teo išvysta ant sienų iškabintus 92 miestelio gyventojų portretus, pieštus su nepaprasta atida ir jautrumu. Tuomet jam gimsta idėja. Vieną po kito Teo juos įsigyja ir ima dovanoti pavaizduotiems žmonėms. Mainais prašo tik vieno – jų gyvenimo istorijos. Taip portretas po portreto, istorija po istorijos mezgasi draugystės, atsiveria paslaptys, dalijamasi skausmu ir džiaugsmu – ir pamažu ima keistis paprasti žmonių gyvenimai. 

	Tobula santuoka
	Jeneva Rose
	Sara Morgan – viena geriausių baudžiamųjų bylų advokačių Vašingtone, turinti nepriekaištingą reputaciją. Jos gyvenimas klostosi lygiai taip, kaip ji ir planavo. To paties negalima pasakyti apie Saros vyrą Adamą – nesėkmingą rašytoją, negalintį pakęsti savo žmonos sėkmės. Negana to, beveik dvejus metus Adamas nuo Saros slepia romaną su kavinės darbuotoja Kele Samers. Tačiau viskas pasikeičia, kai sutuoktinių užmiesčio namuose randamas Kelės kūnas, o pagrindiniu žmogžudystės įtariamuoju tampa Adamas. Sara susiduria su sudėtingiausia byla savo karjeroje: ji pasiryžusi ginti Adamą, kuriam už savo meilužės nužudymą gresia mirties bausmė.

	Tobula slaugė
	Daniel Hurst
	Įtampos ir nežinomybės kupinas psichologinis trileris, kuriame niekas nėra taip, kaip atrodo. Pavyzdinga slaugė Darsė atvyksta į prabangius namus prižiūrėti traumuotos Skarletės, kurios gyvenimas su vyru Eidrianu tik iš pirmo žvilgsnio atrodo tobulas. Netrukus atskleidžiamos bauginančios šeimos paslaptys, o pradingstantį saugumą galutinai sutrypia paslaptingas persekiotojas ir įsilaužimas. Kad išgyventų šį košmarą, savyje abejojanti Darsė privalo greitai atskirti draugus nuo priešų, kartu saugodama ir savo pačios tamsias paslaptis.

	Trys paršeliai
	Alex Smith
	Detektyvo Roberto Keto pasaulis sugriuvo, kai vidury dienos Londono gatvėje dingo jo žmona Bilė. Penki mėnesiai tylos. Nei pėdsakų, nei įrodymų, nei įtariamųjų. Iki šios akimirkos. Vienas prabangiausių miesto namų saugo tamsią paslaptį: po jo pamatais aptikta šiurpi kankinimų kamera, o joje... užuomina, prikėlusi senus košmarus. Visi pėdsakai veda prie šešėliuose tykančio mistiško budelio, prisidengusio Kiauliaganio vardu. Vis dar neatsigavęs po ankstesnio tyrimo, Ketas grįžta į Londono gatves. Tai nebe eilinė byla. Tai asmeninis karas, stumiantis jį į akistatą su protu nesuvokiamu blogiu.

	Vardai
	Florence Knapp
	1987-ieji. Po didžiulės audros Kora su dukrele patraukia užregistruoti sūnaus gimimo. Jos vyras tikisi, kad ji laikysis tradicijos ir pavadins kūdikį jo vardu. Tačiau ar teisinga, kad jos vaikas paveldėtų vardą iš kelias kartas dominuojančių, valdingų vyrų? Jos pasirinkimas nulems visos šeimos gyvenimo kryptį. Praėjus septyneriems metams, jos sūnus vadinamas Lokiu – vardą parinko sesuo tikėdamasi, kad brolis užaugs drąsus ir dosnios širdies. O gal jis Džulianas – tai vardas, kurį motina nešiojosi širdyje trokšdama, kad sūnus taptų savarankiška asmenybe. O gal jis Gordonas, pavadintas tėvo garbei ir auginamas jo žiaurumo šešėlyje, – tik ar įmanoma nepakartoti ir jo likimo?

	Vargšeliai
	Alasdair Gray
	XIX a. pabaigos Glazge medicinos studentas Arčibaldas Makandlsas susižavi Bela Bakster – mokslininko Godvino Baksterio iš numirusiųjų prikelta moterimi. Belai tapus abiejų vyrų savanaudiškų troškimų objektu, ji pati patraukia į ieškojimų kelionę po Europą, o patirtys nuo kazino iki Paryžiaus bordelio priverčia ją suvokti patriarchato gniaužtus. Supratusi, kad niekas kitas jos neišlaisvins, Bela turi pati perimti savo likimą ir iš naujo apibrėžti meilės prasmę.

	Vidinis gerumas. Praktinis vadovas, kaip sukurti tvirtą ryšį su vaiku
	Becky Kennedy
	Klinikinė psichologė dr. Becky Kennedy knygoje „Vidinis gerumas“ siūlo tradicinę vaiko elgsenos kontrolę bei bausmes pakeisti tikro ryšio puoselėjimu. Remiantis idėja, kad visi vaikai ir tėvai yra geri vidumi, o netinkamas elgesys – tai tik emocinių poreikių išraiška, knygoje pateikiami konkretūs problemų sprendimo scenarijai, praktiniai būdai nustatyti tvirtas, bet meilės kupinas ribas, emocijų reguliavimo metodai vaikų pasitikėjimui stiprinti bei humaniškos įžvalgos, palengvinančios pačių tėvų santykį su auklėjimo iššūkiais.

	Viena diena su tavimi
	Shari Low
	Veirbridžo miestelyje aušta nauja diena. Tresa Volker pamoja į darbą išvažiuojančiam vyrui Maksui, nė nenutuokdama, kad netrukus pajus pirmuosius sąrėmius, o kai mėgins su juo susisiekti, jis nebeatsilieps. Tuo pat metu geriausias Makso draugas Nojus Klarkas išlydi žmoną Anją iš namų slegiamas kaltės. Kaimynystėje gyvenanti našlė Nensė Dženkins ruošiasi į klasės susitikimą. Po daugelio metų ji vėl išvys Edį Makį, savo pirmąją meilę. Bet ar likimas jiems suteiks antrą šansą? Trys poros, viena į paviršių iškilusi paslaptis ir dvidešimt keturios valandos, po kurių niekas nebebus kaip buvę.

	Vila Amalfyje
	Julie Caplin
	Gavusi netikėtus DNR testo rezultatus, Lija Baterst priima impulsyvų sprendimą – vienai vasarai iškeisti Londoną į Amalfio pakrantę ir susipažinti su tikruoju tėvu. Tėvu, apie kurį tiek metų nieko nežinojo! Ernesto Salvatorės šeima pasiruošusi svetingai ją priimti ir padėti pamilti itališkas šaknis. Vienintelis trukdis – tėvo verslo vadybininkas Rafaelis Naitas, kuris nė už ką netiki Lijos atvykimo motyvais. Tik kas slypi už jo įtaraus žvilgsnio? Karšta Italijos saulė, švelnus bangų ošimas, naminių makaronų skonis ir ore sklandantis citrinų aromatas – Lijos laukia trys neužmirštami mėnesiai, kurie ją privers atsakyti sau į daugybę nepatogių klausimų ir atskleis, kodėl namuose niekada nesijautė iki galo sava.

	Vilionė
	Elle Kennedy
	Užsispyrusi studentė atsiduria po vienu stogu su Kolinu Ficdžeraldu – brolio draugu, tatuiruotu ledo ritulininku ir žaidimų mėgėju, laikančiu ją nerūpestinga tuštute. Nors tarp jų tvyro stipri trauka, situaciją dar labiau supainioja įsimylėjęs jo geriausias draugas bei merginos rūpesčiai naujame universitete. Nepaisant spragsinčių kibirkščių, ji neketina nuolaidžiauti – dabar eilė žingsnį žengti pačiam Ficiui.

	Žvejo kėdė
	Monika Tarasauskienė
	Tai istorija apie merginą Emilę, kurios gyvenimą negrįžtamai pakeitė šeimą suluošinusi tragedija. Po šio smūgio jos pasaulis ima byrėti į šukes, o pati Emilė atsiduria nuolatinės nežinios, skausmo ir prieštaringų jausmų sūkuryje. Ieškodama paguodos ir saugumo, ji priima sprendimus, kurie ne visada atneša norimą ramybę. Netikėta mylimojo išdavystė sugriauna pasitikėjimą gyvenimu, o staiga kylantys pavojai priverčia ją susidurti su tamsiausiomis realybės pusėmis.

	Žvirblių skydas
	Devney Perry
	Nauja romantinė fantastika, kurioje priešai įsimyli vienas kitą, karalystes kraupina pabaisos, o nuvertinta princesė nusimeta karūną ir tampa kare, kuria jai nebuvo lemta būti.

